**“Minhauzena alus svētki/gadatirgus 2018. pie Pasaulē lielākā alus kausa” nolikums – vienošanās ar tirgotāju.**

**11.08.2018.,** Salacgrīvas novads, Liepupes pagasts, “Duntes muiža”, SIA “Minhauzena pasaule”,

**Vispārīgie noteikumi ,** 01.03.2018.

1. Alus svētki “Minhauzena alus svētki/gadatirgus 2018. pie Pasaulē lielākā alus kausa”, turpmāk – **gadatirgus**, ir tematisks pasākums Salacgrīvas novadā, Liepupes pagastā, “Duntes muižā, SIA “Minhauzena pasaule” , kura rīkotājs ir SIA “Minhauzena pasaule” vienotais reģistrācijas Nr. 44103027654 un “Salacgrīvas novada dome” vienotais reģistrācijas Nr. 90000059796, turpmāk – **Rīkotājs**.

2. Alus svētki notiks **2018. gada 11. Augustā, laikā no plkst.12:00-18:00,** Salacgrīvas novadā, Liepupes pagastā, “Duntes muižā, SIA “Minhauzena pasaule”

*3.* Par Alus svētku norisi atbild Rīkotājs, atbildīgās personas telefons: +371 27879813 Rimants Lūsis.

Jautājumus par Alus svētku norisi *var uzdot arī elektroniski,* ***nosūtot tos uz e-pastu: minhauzens@minhauzens.lv***

4. Rīkotājs aicina piedalīties ražotājus (**turpmāk Dalībnieki**), kuri piedāvā produkciju, atbilstošu svētku tematikai (alu).

5. Tirgoties atļauts fiziskām un juridiskām personām, atbilstoši Ministru kabineta 12.05.2010. noteikumiem Nr.440

"Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību".

**Gadatirgus dalībnieku pieteikšanās /apstiprināšanas kārtība**

6. Par Dalībniekiem tiek noteikti pretendenti, kuri iesnieguši pieteikumu šajā nolikumā noteiktajā kārtībā un **nodrošina dalību svētku laikā 11.08.2018.**

7. Pretendents, kurš vēlas piedalīties Svētkos, aizpilda Rīkotāja pieteikuma anketu. **Iesniedz, atsūtot to uz e- pastu: *minhauzens@minhauzens.lv* vai pa pastu uz** Salacgrīvas novads, Liepupes pagasts, “Duntes muiža”LV- 4023, SIA “Minhauzena pasaule”**.**

9. Rīkotājs 5 dienu laikā, no pieteikuma saņemšanas dienas, atbild uz pretendenta norādīto e-pastu, par

iekļaušanu Dalībnieku sarakstā.

10. Rīkotājs ir tiesīgs atteikt pretendentam dalību Svētkos, ja piedāvājums neatbilst Svētku tematikai un pamatmērķiem, kā arī ja pretendents piedāvā nekvalitatīvu preci vai pakalpojumu.

11. Dalībnieks veic maksu par dalību Gadatirgū šā nolikuma noteiktajā kārtībā.

**Gadatirgus norises laiki un kārtība**

12. Svētku darba laiks 11.08.2018 plkst.: 12:00 – 18:00

13. Darba vietas iekārtošana: 11.08.2018 plkst.: 9:00 – 12:00

14. Dalībnieks nodrošina mašīnas izbraukšanu no Svētku zonas 11.08.2018 līdz plkst.: 12:00

15. Darba vietu demontāža un izvešana: 11.08.2018. plkst.: no plkst.: 18:00

16. Pēc nepieciešamības, saskaņojot ar Rīkotāju ir iespējams iebraukt teritorijā 10.08.2018. no plkst.: 20.00 ar nakšņošanas

iespējām pašu līdzi paņemtajās teltīs.

17. Transporta kustība Alus svētku norises laikā notiek tikai norādītās vietās.

18. Alus svētku dienā transporta kustība atļauta tikai atbilstoši caurlaidēs norādītajiem noteikumiem. Katram transportlīdzeklim ir sava caurlaide, kas ir novietota aiz automašīnas priekšējā vējstikla citiem labi redzamā vietā, un kurā ir norādīts konkrētā transportlīdzekļa reģistrācijas numurs.

19. Lai turpinātu Alus svētku teritorijā iekārtošanas, demontāžas un izvešanas darbus ārpus norādītā laika, visa veida darbību Dalībnieks saskaņo ar Rīkotāju.

20. Dalībnieks ir savā tirdzniecības vietā no Alus svētku atvēršanas brīža līdz brīdim, kad Alus svētki tiek slēgti.

21. Montāžas un demontāžas periodā, kamēr tirdzniecības vietā atrodas Dalībnieka īpašums, tur jāatrodas arī Dalībniekam.

Rīkotāji neatbild par preču drošību.

22. **Nepārtikas produktu tirdzniecības vietās netiek nodrošināta elektrības padeve.** Dalībniekam nav tiesības patvaļīgi pieslēgties elektrotīklam.

**Dalības maksa un norēķinu kārtība**

23. Alus svētku tirgus dalībniekiem (bez elektrības pieslēguma nodrošinājuma) viena kvadrātmetra (1m2) cena 2,00EUR uz svētku laiku (minimums 3 m2).

24. Alus svētku, dzērienu tirgošanas pakalpojumu sniedzējiem (ar elektrības pieslēguma nodrošinājumu), viena kvadrātmetra(1m2) cena 4,00EUR uz svētku laiku. Nepieciešams ar Salacgrīvas novada domi saskaņot vienreizēju tirgošanas licenci.

25. Īpašos gadījumos, kad tirgotājam nepieciešams eksponēt nestandarta preci, dalības maksa par tirdzniecības vietu un novietojums teritorijā tiek individuāli saskaņots ar Rīkotāju.

27. Viena vieta mašīnas stāvvietai bez maksas, Rīkotāja norādītajā teritorijā.

28. Papildus vietas un personu dalības apmaksu skaidrā naudā var veikt arī Svētku norises vietā un laikā.

29. Dalībnieks veic avansa maksājumu 100% apmērā pēc apstiprinājuma saņemšanas.Maksājumu ieskaitot uz Rīkotāja izrakstītā rēķina norādīto norēķinu kontu.

30. Rīkotājs izrakstot rēķinu, norāda apmaksas summu atbilstoši Dalībnieka pieteikuma anketā norādītajai informācijai.

31. Puses vienojas, ka rēķini ir izrakstīti elektroniski un ir derīgi bez paraksta un zīmoga.

32. Tirdzniecības vieta tiek rezervēta pēc avansa maksājuma saņemšanas Rīkotāja norēķinu bankas kontā.

33. Individuāli vienojoties ar rīkotāju, maksājumu var veikt skaidrā naudā un citos termiņos.

**Rīkotāja tiesības un pienākumi**

**34.** Noteikt Dalībnieku tirdzniecības vietas.

**35.** Nepieciešamības gadījumā ir tiesīgs mainīt Dalībnieka atrašanās vietu Alus svētku norises vietā.

**36.** Ir tiesīgs aizliegt tirgot izstrādājumus, kas neatbilst Alus svētku un Svētku tematikai un koncepcijai.

37. Nodrošina vispārējo kārtību Alus svētkos, tomēr neuzņemas atbildību par nepārvaramas varas apstākļu, Dalībnieku vai apmeklētāju vainas dēļ radītiem zaudējumiem.

**Dalībnieka tiesības un pienākumi**

**38.** Ir tiesīgs izmantot Alus svētku tirdzniecības vietu atbilstoši savām vajadzībām, ja tās nav pretrunā ar šo nolikumu.

**39.** Var veikt reklāmas izvietošanu un reklāmas materiālu izplatīšanu pēc saskaņošanas ar Rīkotāju.

**40.** Atlīdzina zaudējumus, kas Rīkotājam radušies Dalībnieka vainas dēļ, pamatojoties uz sastādīto aktu.

**41.** Veic visus maksājumus, kas paredzēti šajā nolikumā.

42. Dalībnieks tirdzniecības vietas noformējumā izmanto dabīgos materiālus un galdu pārklāj ar lina audumu. Ģērbjas pasākuma tematikai atbilstošā svētku tērpā.

43. Rīkotāja izsniegtā galda karte atrodas un ir redzama Dalībnieka tirdzniecības vietā.

**44.** Rūpējas par tirdzniecības vietu un tā aprīkojumu, nodod to Rīkotājam pilnīgā kārtībā.

**45.** Ir atbildīgs par sabiedriskās kārtības un drošības noteikumu, kā arī ugunsdrošības un vides aizsardzības prasības ievērošanu Alus svētku laikā. Dalībniekam ir aizliegts kurināt ugunskuru Svētku vietā.

46. Ja Dalībnieks ierīko vai demontē tirdzniecības vietu Alus svētku darba laikā bez saskaņošanas ar Rīkotāju, tas maksā Rīkotājam soda naudu 100,00 EUR apmērā. Dalībnieka rīcību fiksē Rīkotāja nozīmētā pilnvarotu persona, sastādot par to aktu.

47. Dalībnieks nodrošina tīrību savā tirdzniecības vietā. Ja tirdzniecības vietā ir izmētāti atkritumi, Rīkotājs izsaka aizrādījumu un pie situācijas atkārtošanās ir tiesīgs uzlikt Dalībniekam soda naudu 100 EUR apmērā. Dalībnieka rīcību fiksē Rīkotāja nozīmētā atbildīgā persona, sastādot par to aktu.

***Rīkotājs Dalībnieks***

SIA “Minhauzena Pasaule” vadītājs *………. Ar savu parakstu apstiprinu, ka piekrītu un ievērošu šos noteikumus. Pieteikuma veidlapā norādīju patiesus datus.*

*Paraksts*

*Paraksts/paraksta atšifrējums*